Omnibus sub Christianitatis jugo viventibus, tam prestantissimis personis quam infimis presentibus et futuris, fieri pro certo esse cupimus, qualiter quidam vir, nomine Azilinus, reminiscens humanæ casus fragilitatis et discrimen æterni supplicii et eorum societatem, quid nos placuerunt adipisci nisibus universis cupiens, dedit monachis cœnobii æthereidi janitoris Petri ac martirris gloriosi Prejecti Flaviniacensis, jure perpetuo, partem quamdam rerum suarum, unum scilicet mansum in comitatu Alsinsi, apud villam que dicitur Alta rupis, cum duabus vineis, casamque in dominicatam juxta ecclesiam sancti Albini sitam, et unum molendinum subtus eadem villa non longe stabilitum, cum universis eorum appendiciis, quorum terminationem signat via publica ex duabus partibus, alieque due cinguntur terra ipsius sancti. Hanc vero scripturam eo fieri monuit, ne quis hominum propinquus videlicet exteriis prereptorumque temerarius in largitis a se Deo ejusque fidelibus donis esse presumat, servetur autem et permaneat in alimoniam monachorum prefati loci in secula. Actum Flaviniaco, anno regnante Rege Rotberto XXX°. Azilinus; Fulcherius; Frodo; Addo.